**Пән:** Заманауи медиатехнологиялар, 1 курс, магистратура.

11 дәріс. Соны медиатехнологиялардың виртуалдық және нақты әлеуметтік функциялары.

Соны медиатехнологиялар мүмкіндігі. Виртуалды және нақты коммуникация қоғамның өмір сүру мүмкіндігін ақпараттық жағынан қамтамасыз етіп отырады. 1940 жылы америкалық саясатанушы, бұаралық коммуникацияны зерттеуші Гарольд Дуайт Лассуэлл бұл мәселеге өзіндік құрылымы мен жалпы бағыты бар әлеуметтік үдеріс (процесс) ретінде қарай отырып, бұқаралық коммуникация түрлерінің барлығына тиесілі әмбебап әлеуметтік функцияларды сипаттап берді. Ол кез келген жүйенің тепе-теңдігіне, балансына негізделеді.

1. Сыртқы дүниені шолу: «медиа танымы көкжиегін кеңейтеді» – ***ақпараттық*** функциясы.
2. Қоғамның әлеуметтік құрылымын түзету (корреляция), оған әсер ету және кері байланыс арқылы бір мезгілде оны тану – ***түзету*** (корреляциялық) функциясы. Ол ақпараттық хабарламаларды түсіндіру, интепретациялаудан, билікті және оның нормаларын қолдауды қамтамасыз етуден көрінеді.
3. Мәдени мұраны өткеру, табыстау – ***танымдық-мәдениеттанушылық*** функция немесе ***мәдениет сабақтастығы*** функциясы.